 Daahir Rayaale Kaahin, wuxuu khudbadaas taariikhda gashay ku yidhi Inaga oo wada jirna ayaan wax ku ahaanaynaa, inaga oo wada jirna ayaan himaladeedna aqoonsiga aynu ku raadinayno ayaynu ku gaadhi karnaa,inaga oo kala jirna waxba kuma gaadhayno, waxaan leeyahay shacbi weynaha ninka idin jecel ee dalkan jeceli waxa weeye ka wada jira idin yidhaahda, ninka idin necebi waa ka kala taga idin yidhaahda, waa ka isku kiin dira, waxaan u malaynayaa 2002 ayaan bari aan ka hadlaayay khayriyada ayaan idhi Somaliland cid u talisa ayay u baahan tahay ee cid u abtirisa uma baahana, Somaliland cid u talisa ayay u baahan tahay maantana ee cid u abtirisa uma baahna, basashu waa ay qurux badan tahay laakiin haddii la dhilo dabaylaha ayaa kala qaada mar dambena layskuma soo celin karo, ayaan daro ayay noqonaysaa iyada oo aynu Soomaaliya kaga goosanay dhibaato ayaa naloo gaystay inaan madaxtinimada u marno waxaan loo joogin. 